OpenLLM-France/wikimedia huggingface dataset:
# Karlos Emanuel II.a Savoiakoa

Karlos Emanuel II.a (italieraz: Carlo Emanuele II di Savoia; Turin, 1634ko ekainaren 20a – ibidem, 1675eko ekainaren 12a) Savoiako dukea izan zen 1638tik hil zen arte.
Viktor Amadeo I.a Savoiakoaren eta Kristina Frantziakoaren semea izan zen. Lau urterekin, Frantzisko Hiazinto anaia nagusiaren oinordekoa izan zen Savoiako dukerrian, eta haren ama arduratu zen erregeordetzaz. 1648an adin-nagusitasunera iritsi zenean, Viktorrek bere amari gobernatzen jarraitzeko eskatu zion, eta bera plazerezko bizitzan aritu zen. Zoritxarrez ezaguna egin zen valdetarren jazarpenagatik, 1655eko sarraskian amaitu zena.
1663an hartu zuen boterea, ama hil zitzaionean. Merkataritza hobetu zuen, Nizako mendatea garatu zuen eta Alpeetan zehar Frantziarako errepide bat eraiki zuen. Armada eraberritu zuen erregimentuak sortuz eta mertzenario kopurua murriztuz. Turingo Errege jauregiaren eraikuntza enkargatu zuen.
Frantziska Madalena Orleanskoarekin ezkondu zen eta ez zuten seme-alabarik izan. Bere lehen emaztea hil ondoren, Maria Joana Savoiakoarekin ezkondu zen eta Viktor Amadeo II.a Savoiakoaren gurasoak izan ziren.

## Genealogia

Zuhaitz genealogikoa :
Cristina Ippolita di Savoia
Vittorio Amedeo Ferrero Fieschi
Karlos Emanuel I.a Savoiakoa
Maria Adelaida Savoiakoa
Viktor Amadeo I.a Savoiakoa
Catalina Micaela of Spain
Maria Anna di Savoia, Principessa di Savoia
Karlos Emanuel II.a Savoiakoa
Henrike III.a Nafarroakoa
Maria Luisa Savoiakoa
Kristina Maria Frantziakoa
Maria Medici
Maria Vittoria of Savoy
Viktor Amadeo II.a
Vittorio Francesco, Marquis of Susa
Victor Amadeus, Prince of Piedmont
Karlos Emanuel III.a Sardiniakoa
Emanuele Filiberto di Savoia, Duc de Chablais :

## Kanpo estekak

* Datuak: Q355755
* Multimedia: Charles Emmanuel II, Duke of Savoy / Q355755
# Karlos Emanuel IV.a Sardiniakoa

Karlos Emanuel IV.a (Carlo Emanuel Ferdinando Maria; Turin, 1751ko maiatzaren 24a - Erroma, 1819a urriaren 6a) Sardiniako erregea izan zen 1796tik 1802ra.
Viktor Amadeo III.a Sardiniakoa eta Maria Antonieta Espainiakoaren semea izan zen. 1775ean Maria Klotilde Frantziakoarekin ezkondu zen eta ez zuten seme-alabarik izan. 1796an tronura igo zen aita hil ondoren.
Frantsesek Paris eta lurralde kontinentalak okupatu zituzten 1798an, eta Karlos Manuel Sardiniako uhartean geratu zen. Eragin handia izan zuen emaztearen heriotzak 1802an, eta bere anaia Viktor Emanuel I.a Sardiniakoaren alde abdikatzea erabaki zuen. Henrike Estuardo lehengusua hil ondoren, britainiar koroaren erregegai bihurtu zen 1815ean Jesusen Lagundiaren botoak eman zituen, nahiz eta ez zen apaiztu.
* Datuak: Q175544
* Multimedia: Charles Emmanuel IV of Sardinia / Q175544
# Karlos Eusebio Liechtensteingoa

Karlos Eusebio (1611ko apirilaren 11 – Schwartzkosteletz, 1684ko apirilaren 5a) Liechtensteingo printzea izan zen 1627tik hil zen arte.
Karlos I.a Liechtensteingoa eta Ana Maria Šemberová Boskovic Černá Horakoaren semea izan zen. Titulua heredatu zuen hamasei urterekin eta 1627tik 1632ra Gundakar eta Maximiliano osabek erregeorde gisa jardun zuten.
1739tik 1741era Goi eta Behe Silesiako kapitain burua izan zen. Hogeita Hamar Urteko Gerraren ondoren, bere estatuetako ekonomia berrezarri zuen. Arkitekturaren patroia ere izan zen eta Plumlov gazteluaren lehen planoak egin zituen.
Joana Beatrix von Dietrichstein-Nikolsburg ilobarekin ezkondu zen eta bederatzi seme-alaba izan zituzten. Joan Adam I.a Liechtensteingoa izan zen haren oinordekoa.

## Genealogia

Zuhaitz genealogikoa :
Eleonora Maria Rosalia von Liechtenstein
Giovanni Antonio II di Eggenberg
Aloisia Josepha von Liechtenstein
Hartmann of Liechtenstein
Princess Johanna Beatrix of Liechtenstein
Karlos I.a Liechtensteingoa
Princess Maximiliane von und zu Liechtenstein
Anna Maria, Gräfin von Ortenburg
Karlos Eusebio Liechtensteingoa
Marie Elisabeth von und zu Liechtenstein
Jan Šembera z Boskovic
Baroness Anna Marie von Boskowicz und Schwarzenberg
Marie Antonie of Lichtenštejna
Anna, Freiin Kragjrz z Kraigk
Gabriele von Liechtenstein
Joan Adam I.a Liechtensteingoa
Princess Maria Theresia of Liechtenstein
Maria Dominika von Liechtenstein
Franz Dominic von Liechtenstein
Karl Joseph von Liechtenstein :

## Kanpo estekak

* Datuak: Q698118
* Multimedia: Karl Eusebius, Prince of Liechtenstein / Q698118
# Karlos Filipe Schwarzenbergekoa

Karlos Filipe Schwarzenbergekoa (Viena, 1771ko apirilaren 18a - Leipzig, 1820ko urriaren 15a) Austriako mariskala izan zen. 1809tik 1812ra, enbaxadore izan zen Frantzian. 1812an, Errusiako Kanpainan parte hartu zuen, 13.000 gizonen buru zela. Bohemiako gudarosteko buruzagia zela, Napoleon garaitu zuen Leipzigen, Alemania alderik alde igaro zuen, eta Frantziaraino barneratu zen Suitzatik (1813-1814). 1817an utzi behar izan zuen lana, elbarri geratu baitzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q163755
* Multimedia: Karl Philipp, Prince of Schwarzenberg / Q163755
# King David hotela

King David hotela (hebreeraz: מלון המלך דוד‎, Malon ha-Melekh David) Jerusalemen dagoen bost izarreko hotela da. 1931n inauguratu zuten, bertako kareharri arrosaz erabiliz. Ezra Mosseri bankari judu-egiptoar aberatsak sortu zuen. Errege David kalean dago, hiriko erdialdean, Hiri Zaharrera eta Sion mendira begira.
Dan Hotels taldeko hotel hau, tradizionalki, estatuburuek, dignatarioek eta beste pertsona ospetsu batzuek Jerusalemera egindako bisitetan aukeratu dituzte. Irgun talde paramilitar sionistak egindako atentatu terroristaren jomuga izan zelako ezaguna ere bada. Atentatu horretan 91 pertsona hil ziren.

## Historia

1948ko Independentzia Gerran, hiriaren banaketan eta 1967an Sei Eguneko Gerran Jordaniak ekialdeko Jerusalem anexionatu zuenean mugarri izan zen. Hotela, Egiptoko bankari judu aberats eta Egiptoko Banku Nazionaleko zuzendari batek sortu zuen, Ezra Mosseri izenekoa. Berak finantzatu zuen proiektuaren erdia eta Kairoko beste judu batzuek ere parte hartu zuten.
Hotela herriko harrobiko kareharri arrosaz eraiki zuten. Lehen gonbidatu nabarmenen artean, Abdullah I.a Jordaniakoa erregea, Tadj ol-Molouk Persiako enperatriza alarguna eta Nazli Sabri Egiptoko erregina ama zeuden. Hotela erbesteratzera behartutako hiru estatubururen egoitza ere izan zen. Jurgi II.a Greziakoak bere gobernua zuzendu zuen hotelean 1942an Grezia okupatu zuten naziengandik ihes egin ondoren. 1936an italiarrek Haile Selassie Etiopiako enperadorea bere herrialdetik bota zuten. Alfontso XIII.a Espainiakoak ihes egin zuen hautagai errepublikanoek hauteskundeetan botoen gehiengoa irabazi zutenean. Dan Hotelsek 1958an erosi zuen hotela, eta gaur egun, King David Israelgo hotelik ospetsuenetako bat da. Oraindik atzerriko agintariek eta estatuburuek bisitatzen dute.

## Erreferentziak

* ↑ Thurston Clarke, By Blood and Fire: the attack on the King David Hotel, G. P. Puttnam's Sons, New York, 1981, ISBN 978-0-399-12605-5, ISBN 978-0-399-12605-5
* ↑ Egyptian bank sues Israel for dividends, by Etgar Lefkovits for The Jerusalem Post, 27 June 2007. Re-accessed September 2020.

## Kanpo estekak

* Datuak: Q1375672
* Multimedia: King David Hotel / Q1375672
# King City (Oregon)

King City Oregongo hiri bat da. Washington konderrian kokatua dago. 2010ean 3.111 biztanle zituen, 1,86 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q3619808
* Multimedia: King City, Oregon / Q3619808
# King Arthur Park (Montana)

King Arthur Park Ameriketako Estatu Batuetako erroldak esleitutako leku bat da. Gallatin konderrian dago, Montana estatuan. 1.549 biztanle ditu, 1,207492 kilometro koadroko azaleran banatuta.

## Ikus, gainera

* Gallatin konderria

## Kanpo estekak

* Datuak: Q5959816
# King City (Kalifornia)

King City Kaliforniako hiri bat da. Monterey konderrian kokatua dago. 2010ean 12.874 biztanle zituen, 9,9 kilometro koadrotan banatuta.

## Ikus, gainera

* Monterey konderria

## Kanpo estekak

* Datuak: Q862700
* Multimedia: King City, California / Q862700
# King City (Missouri)

King City Ameriketako Estatu Batuetako hiri bat da. Gentry konderrian dago, Missouri estatuan. 799 biztanle ditu, 3,579007 kilometro koadroko azaleran banatuta.

## Ikus, gainera

* Gentry konderria

## Kanpo estekak

* Datuak: Q953366
* Multimedia: King City, Missouri / Q953366
# King Cove (Alaska)

King Cove (aleutieraz: Agdaaĝux̂) Ameriketako Estatu Batuetako hiri bat da. Aleutians East Boroughn kokatuta dago, Alaska estatuan. 757 biztanle ditu, 77,475369 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-03).

## Ikus, gainera

* Aleutians East Borough

## Kanpo estekak

* Datuak: Q80120
* Multimedia: King Cove, Alaska / Q80120
# King David (filma)

King David (euskaraz David Erregea) 1985eko Bruce Beresford australiar zinema zuzendariak zuzendutako drama eta biografia film bat da. Itun Zaharraren arabera Israelgo Lurraldeko David erregearen bizitzan oinarritua dago. Richard Gere aktoreak antzeztu zuen.

## Argumentua

Oharra: Atal honek istorio osoa edo amaiera argitzen du.
Samuel (Denis Quilley) profetak Israelgo errege izan zela iragarri zuen, ondoren David (Ian Sears/Richard Gere) gazteak Goliat filistear erraldoia hil eta israeldarren goraipamen eta begirune osoa bereganatuko du. Baina Saul (Edward Woodward) israeldar erregea heroi berriaz bekaizkor sentitu eta nola edo hala erditik kendu nahiko du, horretarako denbora luzez gerra egingo dio.

## Aktoreak

* Richard Gere: David erregea
* Edward Woodward: Saul erregea
* Alice Krige: Betsabe
* Denis Quilley: Samuel
* Niall Buggy: Natan
* Cherie Lunghi: Mikal
* Hurd Hatfield: Aimelek
* Jack Klaff: Jonatan
* John Castle: Abner
* Tim Woodward: Joab
* David de Keyser: Ahitofel
* Ian Sears: David gaztea
* Simon Dutton: Eliab
* Jean-Marc Barr: Absalom
* George Eastman: Goliat
* Arthur Whybrow: Jesse
* Christopher Malcolm: Doeg Edomitarra
* Valentine Pelka: Shammah
* Ned Vukovic: Malchishua
* Gina Bellman: Tamar
* James Coombes: Amnon
* James Lister: Uriah Hititarra
* Jason Carter: Salomon erregea
* Genevieve Allenbury: Ahinoam
* Massimo Sarchielli: Palastu
* Aïché Nana: Ahinoab
* Ishia Bennison: Maakah
* Jenny Lipman: Abigail
* Roberto Renna: Zabad
* Marino Masé: King Agag
* George Eastman: Goliat Gatekoa
* Anton Alexander: Korrikalaria
* Tomás Milián: Akiss (krediturik gabe)
* John Barrard: Benjamite Zaharra
* Michael Müller: Abinadab
* Mark Drewry: Ishbosheth
* John Gabriel: Jehosafat erregea
* Lorenzo Piani: Zaindaria
* Nicholas van der Weide: Salomon gaztea
* Shimon Avidan: Absalom gaztea
* Peter Frye: Judean Zaharra
* David Graham: Efraimita Zaharra
* David George: Mezularia
* Nicola Di Gioia: Hebrearra
* John Hallam: Armadura eta bizardun filisterra

## Kanpo estekak

* King David filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1420374
# King Edward (Aberdeenshire)

King Edward, Eskoziako gaeleraz: Cinn Eadar, Eskoziako herri eta parrokia bat da, Aberdeenshire eremu administratiboan.

## Kanpo estekak

* Datuak: Q6411463
* Multimedia: King Edward, Aberdeenshire / Q6411463
# Kafarsita

Kafarsita oxido motako minerala da.

## Ezaugarriak

Kafarsita oxido mineralaren formula kimikoa hau da: ${\ce {Ca5.9Mn1.7Fe3Ti3(AsO3)12 * 4-5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Cafarsite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3649567
* Multimedia: Cafarsite / Q3649567
# Kaette Kita Yopparai

Hiru mozkortu berpiztuak (japonieraz: 帰って来たヨッパライ, Hepburn: Kaette Kita Yopparai) 1968ko Nagisa Oshima japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Unibertsitateko hiru ikasle japoniar oporretan daude. Vietnamera ez joateko ihes egin duten bi korearrek beren arropak ikasleenengatik aldatuko dituzte, eta poliziak, orduan, japoniarrak jarraituko ditu, baina korearrak ere atzetik dituzte.

## Aktoreak

* Kazuhiko Kato : O-noppo 'handia'
* Osamu Kitayama : Chu-noppo 'txikia'
* Norihiko Hashida : Chibi, 'txikiena'
* Kei Sato : korear soldadu
* Mako Midori : Nechan, 'liraina'
* Masao Adachi : polizia
* Cha Dei-dang : Kim Fhua
* Hosei Komatsu : arrantzalea
* Taiji Tonoyama : atsoa
* Rokko Toura
* Takashi Ueno : polizia
* Fumio Watanabe : Dokumushi

## Erreferentziak

* ↑ www.sansebastianfestival.com

## Kanpo estekak

* Datuak: Q3226428
# Kaf (argipena)

Kaf izenak hainbat adiera du:
* Kaph edo Kaf, letra semitikoa.
* Kaf, Beta Cassiopeiae izarraren izen tradizional bat.
* KAF, Herbeheretako Kunstlinie Almere Flevoland ‎zentroaren siglak.
* KAF, Kandaharreko Nazioarteko Aireportuaren sigla, Afganistanen.
Ikus, halaber:
# Khieu Samphan

Khieu Samphan (khmereraz: ខៀវ សំផន; Rumduol, Svay Rieng probintzia, Frantziar Indotxina, 1931ko uztailaren 28a) kanbodiar ekonomista, politikari komunista eta genozida izan zen. Khmer Gorrien buruzagi nagusietakoa, Kanbodiako estatuburu izan zen 1976-1979 bitartean, erregimenaren errepresioak eta politikak herrialdeko biztanleriaren laurden inguru hil zuten aldian. Vietnamek hura inbaditu eta Khmer Gorriek agintea galdu ondotik ere alderdiaren buruzagitzan jarraitu zuen, eta 1985etik aurrera Kanbodiako Alderdi Komunistako idazkari nagusi kargua hartu zuen. Nazio Batuen Erakundearen babesean sortutako auzitegi bereziak hura atxilotzeko agindu zuen 2007an. 2011n hasi zen haren aurkako epaiketa, eta bizi guztiko espetxe zigorra ezarri zioten 2014an, gizateriaren aurkako krimenak egin zituela leporaturik.

## Erreferentziak

* ↑ Velte, Samara. Bukatu da Kanbodiako Khmer Gorrien aurkako epaiketaren lehen fasea. Berria, 2013ko azaroak 1, CC BY-SA 4.0, berria.eus (Noiz kontsultatua: 2021-10-31).
* ↑ Bizi guztiko espetxe zigorra ezarri diete Khmer Gorrien bi buruzagiri, Kanbodian. Berria, 2014ko abuztuak 8, CC BY-SA 4.0, berria.eus (Noiz kontsultatua: 2021-10-31).

## Kanpo estekak

* Datuak: Q379203
* Multimedia: Khieu Samphan / Q379203
# Khingan Handia

Khingan Handia (txinera tradizionalez: 大兴安岭; pinyinez: Dà Xīng'ānlǐng; mongolieraz: Их Хянганы нуруу; mantxueraz: Amba Hinggan) ipar-ekialdeko Txinako sumendi-mendikatea da, Mantxuria eta Mongoliako ordokiak banatzen dituena.
Mendirik altuena 2.035 metro ditu.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-25).

## Kanpo estekak

* Datuak: Q293713
* Multimedia: Greater Khingan / Q293713
# Khi-karratu banaketa

    Artikulu hau probabilitate-banaketari buruzkoa da; beste esanahietarako, ikus «Khi-karratu».
Khi-karratu banaketa banaketa normalaren araberako n zorizko aldagaiek hartzen dituzten balio karratuen baturaren banaketa da. n balio osoa khi-karratu banaketaren parametro bakarra da eta askatasun-graduen kopurua da. Bere definizioaren arabera, balio positiboak solik hartzen ditu. Populazio bateko bariantzari buruzko hipotesi-froga eta konfiantza-tarteetan eta doikuntzaren egokitasunerako khi-karratu frogan erabiltzen da. Kontingentzia-taula bateko independentzia-frogan ere erabiltzen da.
Bere adierazpen analitikoaren zailtasuna dela eta, khi-karratu banaketako probabilitateen kalkulua konplexua da. Horregatik, taularatuta dauden balioak erabiltzen dira.

## Kanpo estekak

* Datuak: Q243462
* Multimedia: Chi-square distribution / Q243462
# Khibinskita

Khibinskita silikato motako minerala da.

## Ezaugarriak

Khibinskita silikato mineralaren formula kimikoa hau da: ${\ce {K2ZrSi2O7}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 - 5,5 da.

## Erreferentziak

* 1 2 (Ingelesez) «Khibinskite: Mineral information, data and localities.» www.mindat.org (Noiz kontsultatua: 12-05-2019).
# Khinita

Khinita oxido motako minerala da.

## Ezaugarriak

Khinita oxido mineralaren formula kimikoa hau da: ${\ce {Pb2+Cu2+3[Te6+O6](OH)2}}$. ]]ren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Khinite: Mineral information, data and localities.» www.mindat.org (Noiz kontsultatua: 12-05-2019).
# Khitan

Khitan (khitaneraz: ; txinera tradizionalez: 契丹; pinyinez: Qìdān) talde etniko proto-mongola izan zen, Mantxuriaren zati handi bat menderatu zuena. Gaur egun evenk deitzen diren tungus talde etnikoetako bat da.
907an, Txinako iparraldean Liao dinastia ezarri zuten 1125era arte, jurchendarrek eraitsi eta Jin dinastia ezarri zutenera arte, agintean izan zena. Liao dinastia 1125ean erori ondoren, khitan askok mendebaldera emigratu zuten eta Kara Khitai inperioa ezarri zuten (azkenean Genghis Khanek 1218an suntsitu zuena).
Zortzi tribuko konfederazio batean antolatuta zeuden, tribuetako batean aldi jakin baterako hautatutako khanek zuzenduta.

## Ekonomia

Herri nomada izanda, khitanak abeltzaintzan, arrantzan eta ehizan aritzen ziren. Hegoaldeko herri eta herrixka txinatarrak eta inguruko tribuak arpilatzea ere esklaboen, artisautza eta jakien iturri baliagarria zen, batez ere gosete garaian.
Aldameneko Txinaren eraginpean, eta administrazio sedentario baten premiaren ondoren, khitanek nekazaritza, laborantza eta hirigintzari ekin zioten.
Txina eta Balhaeko nekazariek ez bezala, garia eta artatxikia hazten zituzten. Liao dinastiako klase gobernariak ehiza-kanpainak egin zituen uda amaieran, bere arbasoen tradizioa jarraituz. Liao dinastia erori ondoren, khitanak bizimodu nomadago batera itzuli ziren.

## Erreferentziak

* ↑ (Ingelesez) «Chinese History – Liao Dynasty – economy» Chinaknowledge.

## Kanpo estekak

* Datuak: Q218332
* Multimedia: Khitan people / Q218332
# Khimki

Khimki (errusieraz: Химки) Errusiako mendebaldeko hiri bat da, Mosku oblastekoa. Hiri estatusa 1939an lortu zuen. 2010ean 207.425 biztanle zituen.

## Kirolak

* FC Khimki, futbol taldea
* BC Khimki, saskibaloi taldea

## Erreferentziak

* ↑ Khimki Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* (Errusieraz) Khimkiko Udalaren webgunea.
* Datuak: Q197582
* Multimedia: Khimki / Q197582
# Juan Carlos Díaz Quincoces

Juan Carlos Díaz Quincoces (Gasteiz, 1933ko urtarrilaren 26a - Iruñea, 2002ko azaroaren 28a), Quincoces II.a izengoitiz ezaguna, arabar futbolaria izan zen, atzelari moduan aritzen zena. Jacinto Quincocesen iloba izan zen.

## Kirol ibilbidea

| Kluba | Urtea(k) |
| CD Mestalla | ...-1953 |
| Valencia CF | 1953-1964 |
| Real Murcia | 1964-1965 |
* Datuak: Q9015328
# Juan Carlos García González

Juan Carlos García González (Bilbo, 1969ko azaroaren 27a) bizkaitar saskibaloi arbitroa da. EHUn publizitatea ikasitakoa, 2016ko Olinpiar Jokoetan gizonezkoen finala arbitratu zuen.
* Datuak: Q28121508
* Multimedia: Juan Carlos García González / Q28121508
# Juan Carlos Ferrero

Juan Carlos Ferrero Donat (1980ko otsailaren 12a) espainiako tenislari ohia eta tenis entrenatzailea da. Munduko rankingean lehenengo postua lortu zuen. Gizonen banakako titulua irabazi zuen 2003ko Frantziako Irekian, eta urte hartako irailean 21. jokalaria izan zen munduko lehenengo postua lortzen, zortzi astez. Roland Garros 2002an eta 2003an US Openean finalera iritsi zen, eta ATP Tourreko 16 titulu irabazi zituen, Masterseko lau ekitaldi barne. "Eltxo" ezizena jarri zioten, abiadura eta fisikoarengatik.
2012ko Valentziako Openaren ondoren tenis profesionaletik erretiratu zen. Ordutik, teniseko entrenatzaile izan da. Alexander Zverev bi aldiz ATP Finalseko txapelduna eta Olinpiar Jokoetako Urrezko domina irabazi duenarekin, eta US Open eta Wimbledoneko txapeldun izan den eta munduko lehen postura iritsi den Carlos Alcaraz-ekin.

## Kirol ibilbidea
### Estatistikak
#### Grand Slam-ak

| Txapelketa | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | W–L |
| Australiako Irekia | A | 3R | 2R | A | QF | SF | 3R | 3R | 2R | 4R | 1R | 1R | A | 1R | 11-20 |
| Roland Garros | Q1 | SF | SF | F | <b id="mwBCU">W</b> | 2R | 3R | 3R | 3R | 1R | 2R | 3R | A | 2R | 34–11 |
| Wimbledon | A | A | 3R | 2R | 4R | 3R | 4R | 3R | QF | 2R | QF | 1R | A | 1R | 11-22 |
| AEB Irekia | 1R | 4R | 3R | 3R | F | 2R | 1R | 2R | 1R | A | 4R | 3R | 4R | A | 12-23 |
| Win-Loss | 0–1 | 10–3 | 10–4 | 9–3 | 20–3 | 9–4 | 7–4 | 7–4 | 7–4 | 4–3 | 8–4 | 4 | 3–1 | 1-2 | 99–44 |

##### Finalak: 3 (titulu 1, 2 porrot)

| | Urtea | Txapelketa | Lurzorua | Aurkaria | Emaitza |
| Porrota | 2002 | Roland Garros | Lurrezko zelaia | Albert Costa | 1–6, 0–6, 6–4, 3–6 |
| Garaipena | 2003 | Roland Garros | Lurrezko zelaia | Martin Verkerk | 6–1, 6–3, 6–2 |
| Porrota | 2003 | US Open | Gogorra | Andy Roddick | 3–6, 6–7$^{(2–7)}$, 3–6 |

## Erreferentziak

* ↑ Juan Carlos Ferrero announces retirement. .
* ↑ Roland Garros 2002 Men's Singles Championship. ATP.
* ↑ INTERNATIONAUX DE FRANCE 2003 - Simple Messieurs. ATP.
* ↑ 2003 US Open Men's Singles Championship. ATP.

## Kanpo estekak

* Datuak: Q185722
* Multimedia: Juan Carlos Ferrero / Q185722
# Juan Carlos Fontan

Juan Carlos Fontán Tolosa (Pasai San Pedro, 1960ko azaroaren 20a) traineru estropadetako patroi onenetakoa izan da, Kontxako 4 Bandera irabazi ditu besteak beste. 161 garaipen lortu ditu estropadetan.

## Kirol ibilbidea

Familiako aroztegian traineruak egiten zituztenez Juan Carlos Fontán beti egon zen Sanpedrotarra Arraun Elkartearen inguruan. 1980an hasi zen batel eta trainerillak gidatzen. Urte luzetan trainerurik atera gabe egon ondoren 1984ean berragertu zen San Pedro eta Fontan bera zen patroi. San Juango auzokoak gogor zebiltzan eta urte gutxitan puntako trainerua izatera iritsi zen.
Lehenengo garaipenak 1987ko denboraldi bikainean iritsi ziren, 9 bandera eskuratu baitzituen, tartean Euskadiko Txapelketa, El Corte Inglés Bandera eta Nerbioiko Sari Handia. Kontxan bertan ere 2. egin zuen Zumaiaren atzetik. 1994 artean Kontxako 4 Bandera, Espainiako 4 Txapelketa eta Euskadiko 6 lortu zituzten sanpedrotarrek. Garaipen guztietan Juan Carlos Fontán izan zen patroi, bere ohiko praka zuriak jantzita. Bereziki bikaina izan ziren 1993ko denboraldia (15 banderatatik 13 irabazi) eta 1994koa (18 banderatatik 17 irabazi), eta noski, inoiz antolaturiko lehenengo Euskal Liga ere eskuratu zuten 1994ean.
Juan Carlos Fontánek 1999 denboraldirarte jarraitu zuen San Pedroko patroi izaten (1996ko denboraldia salbu), eta traineruaren maila pixka bat jeitsi bazen ere Kontxako ohorezko txandarako sailkatu zen urtero. Urte batzutan aroztegian zentratu ondoren 2010an elkartea patroi gabe gelditu zen eta Fontán San Pedroren txopara itzuli zen berriro. Hiru denboraldi egin ditu TKE Ligan lehian eta azkenengoan, 2012an, patroien sailkapenean hirugarren gelditu zen.

## Palmaresa

* Kontxako Banderak (4): 1989, 1991, 1993 eta 1994.
* Espainiako Traineru Txapelketak (4): 1988, 1989, 1990 eta 1994.
* Euskadiko Traineru Txapelketak (6): 1987, 1988, 1989, 1991, 1993 eta 1994.
* Euskal Ligak (1): 1994.
* Bandera nagusiak:
** Nerbioiko Sari Handia (6): 1987, 1989, 1990, 1991, 1993 eta 1994.
** El Corte Ingles Bandera (4): 1987, 1990, 1993 eta 1994.
** Zarauzko Ikurrina (5): 1988, 1991, 1993, 1994 eta 1996.

## Ikus, gainera

* Sanpedrotarra Arraun Elkartea
* Kontxako Bandera
* Datuak: Q20492558
# Juan Carlos Elizalde

Juan Carlos Elizalde Espinal (Mezkiritz, 1960ko ekainaren 25a) nafar apaiza da. 1987an Jose Maria Zirardak Orreagako kolegiatan ordenatua, Nafarroako Unibertsitatean filosofia eta gero Burgosen teologia ikasi zituen. Navarra Televisiónen saio bat izan zuen, "Iglesia Navarra" izenekoa. 2016ko urtarrilaren 16n Gasteizko apezpiku izendatu zuten.

## Erreferentziak

* ↑ «Juan Carlos Elizalde Gasteizko gotzain izendatzeko agiria sinatu du aita santuak» Berria 2016-01-09.
* Datuak: Q21994881
* Multimedia: Juan Carlos Elizalde Espinal / Q21994881